05/09/2012 | Administración LocalMunicipal
Sada
Secretaría
Bases específicas para a provisión dunha (1) praza de policía local

Ten por obxecto a presente convocatoria a provisión dunha praza de Policía Local encadrada na Escala de Administración Especial, subescala de servizos especiais, clase Policía Local e os seus auxiliares (escala básica) pertencente ao grupo “C”, subgrupo “C-1” Concurso-Oposición restrinxido, segundo o establecido pola Disposición Adicional Segunda da Lei 4/2007 de Coordinación de Policías Locais, relativa á integración dos vixiantes e auxiliares de Policía e interinos nos Corpos de Policía Local. Para ser admitido na realización das probas selectivas, o aspirante deberá reunir os seguintes requisitos: a) Ser español. b) Ter unha antigüidade mínima de servizos no posto de auxiliar de policía de tres anos continuados (Disposición Adicional 2ª da Lei 4/2007 de Coordinación de Policías Locais de 20 de abril de 2007). c) Estar en posesión do Título académico de bacharelato, Título Superior de Formación Profesional ou equivalente. A titulación esixida equipárase á superación do curso específico que para tal efecto imparte a Academia Galega de Seguridade Pública (Disposición Adicional 2ª da Lei 4/2007 de Coordinación de Policías Locais de 20 de abril de 2007). d) Atoparse prestando servizo no Concello de Sada no posto á entrada en vigor da Lei 4/2007 de 20 de abril, de coordinación de policías locais de Galicia. e) Ser titular dos permisos de conducir B (BTP). f) Presentar unha declaración xurada e por escrito do seu compromiso a portar armas e, de ser o caso, de chegar a utilizalas. g) Non estar inhabilitado para o exercicio das funcións públicas, nin separado do servizo das Administracións Públicas por expediente disciplinario ou por resolución xudicial firme. h) Dispénsalle dos requisitos de idade e estatura (Disposición Adicional 2ª da Lei 4/2007 de Coordinación de Policías Locais de 20 de abril de 2007). 4.1.- Prazo de presentación de instancias. O aspirante que desexe formar parte nas probas selectivas convocadas, farao mediante unha instancia dirixida ao sr. Alcalde-Presidente do Concello de Sada. A dita instancia, facilitada no Rexistro Xeral do Concello de Sada, será presentada durante o prazo de VINTE (20) DÍAS NATURAIS, contados a partir do día seguinte ao da publicación do extracto do anuncio da convocatoria no Boletín Oficial do Estado, e previa publicación das Bases da convocatoria no Boletín Oficial da Provincia da Coruña. A presentación de solicitudes poderá facerse, ben no Rexistro Xeral do Concello de Sada, ben en calquera das formas establecidas no artigo 38 da Lei 30/92 do Réxime Xurídico das Administracións Públicas e do Procedemento Administrativo Común, e nelas farase constar necesariamente de xeito expreso que o solicitante reúne todos e cada un dos requisitos de capacidade esixidos para tomar parte nestas probas selectivas.4.2.- Documentación Coa instancia deberá achegarse inescusablemente: 1.- Fotocopia do DNI e dos permisos de condución B (BTP).- 2.- Xustificante de aboamento dos dereitos de exame.- 3.- Declaración xurada do compromiso de portar armas e, de ser o caso, de chegar a utilizalas.- 4.- Fotocopias dos méritos alegados.- O aspirante deberá proceder ao aboamento, en concepto de dereitos de exame para poder participar nas probas selectivas convocadas, a cantidade de 15 euros (Ordenanza Fiscal núm.6 reguladora da taxa por expedición de documentos administrativos) que se pagarán na conta que o Concello ten aberta en calquera das entidades bancarias: Novagalicia Banco, La Caixa-Caixa Bank, BBVA, Banco Pastor, Banco de Galicia, Banco Etcheverría ou Banco Gallego. Serán devoltos unicamente no caso de que o aspirante non sexa admitido ao proceso selectivo. O xustificante de pagamento de tales dereitos achegarase á instancia presentada. A dita cantidade só se reintegrará aos interesados que sexan excluídos definitivamente da listaxe de admitidos por non reunir os requisitos esixidos. Rematado o prazo de presentación de instancias, a Alcaldía ditará resolución pola que se declarará aprobada a listaxe provisional de admitidos/as e excluídos/as. Os/as aspirantes excluídos/as disporán dun prazo de dez días hábiles para os efectos de subsanación, prazo que se computará desde o día seguinte ao da publicación da referida listaxe no Boletín Oficial da Provincia e no taboleiro de anuncios do Concello de Sada. As reclamacións, de ser o caso de existir, resolveraas o órgano que aprobou a listaxe provisional, e aprobará tamén a listaxe definitiva que se publicará no Boletín Oficial da Provincia e no taboleiro de anuncios do Concello de Sada. Nesta última resolución incluirase a composición do Tribunal, así como o lugar, data e hora de comezo da fase de oposición.1.- Os/as membros do Tribunal Cualificador serán designados/as pola Alcaldía axustándose ao disposto no artigo 4 e) do RD 896/1991, do 7 de xuño. Os/as vogais deberán posuír unha titulación ou especialización igual ou superior ás esixidas para acceder ás prazas convocadas e terán voz e voto, segundo o disposto no artigo 34 da Lei 4/2007, do 20 de abril, de Coordinación de Policías Locais e segundo o disposto no artigo 60 do Estatuto Básico do Empregado Público.2.- O Tribunal Cualificador estará integrado por cinco membros titulares e cinco suplentes sendo a súa composición a seguinte: Presidente: Un Oficial da Policía Local do Concello de Sada ou en quen delegue. Secretario: O da Corporación ou en quen delegue. Vogais: - Un funcionario de carreira proposto pola Academia Galega de Seguridade Pública.- - Tres funcionarios de carreira do Concello de Sada.- Nomearanse cinco titulares e cinco suplentes. Poderanse nomear asesores/as do Tribunal, que terán voz pero non voto. O Tribunal resolverá todas as dúbidas que puideran xurdir na aplicación destas bases, así como o que se deba facer nos casos non previdos. O procedemento de selección realizarase mediante o sistema de concurso-oposición, que constará de dúas fases: 1) Fase de Concurso: Previa, non eliminatoria 2) Fase de Oposición: Eliminatoria 1) FASE DE CONCURSO a) Titulacións académicas: - Doutor, licenciado ou equivalente.- 2 puntos - Diplomado universitario ou equivalente.- 1,5 puntos. - Bacharel ou equivalente.- 1 punto. - Graduado escolar ou equivalente.- 0,5 punto. Valoración máxima: 2,00 puntos. b) Cursos de formación de 20 ou máis horas: - Máis de 10 cursos.- 4 puntos. - Entre 7 e 10 cursos.- 3 puntos. - Entre 4 e 7 cursos.- 2 puntos. - De 1 a 4 cursos.- 1 punto. Valoración máxima: 4,00 puntos. c) Antigüidade no posto (anos de servizo): - Máis de 6 anos.- 14 puntos. - Entre 5 e 6 anos.- 12 puntos. - Entre 4 e 5 anos.- 10 puntos. - Ata 4 anos.- 8 puntos. Valoración máxima: 14,00 puntos. Puntuación máxima que se pode acadar en total: 20,00 puntos 2) FASE DE OPOSICIÓN Esta fase constará das seguintes probas: 1. Probas físicas. As probas de aptitude física terán a cualificación de apto ou non apto. Para obter a cualificación de apto é necesario non superar as marcas establecidas como máximas para as probas 1.1, 1.4 e 1.5, e alcanzar ou superar os mínimos das probas 1.2 e 1.3. Os exercicios realizaranse pola orde en que están relacionados e cada un é eliminatorio para realizar o seguinte. Establécense diferentes marcas para cada sexo e grupos de idade: de 18 a 36 anos, de 37 a 48, e de 49 ou máis anos. O/a aspirante estará incluído no grupo de idade correspondente, tendo en conta a súa idade o día da realización das probas. As probas realizaranse de forma individual, agás as de resistencia xeral e natación que poderán facerse de forma colectiva se así o considera o tribunal. Nas probas de resistencia xeral e natación disponse dunha soa posibilidade de execución; no resto permitirase unha segunda realización cando na primeira non se obteña a cualificación de «apto». O desenvolvemento de cada unha das probas físicas deberá realizarse en lugares axeitados ao tipo de proba que se vai executar. En todas as probas deberase empregar un sistema de medición que garanta a exactitude e certeza das marcas individuais obtidas por cada opositor.1.1. Proba de velocidade: carreira de 50 metros lisos. Realizarase nunha pista de atletismo ou calquera zona totalmente chá de terreo compacto. O aspirante colocarase na pista no lugar sinalado, e poderá realizar a saída de pé ou agachado, sen utilizar tacos de saída. As marcas máximas (en segundos) exixidas para a superación da proba por tramos de idade son: A.1.2. Proba de potencia de tren superior: os homes realizarán flexións de brazos e as mulleres suspensión en barra. A.1.2.1. Flexións de brazos. Realizarase en ximnasio ou campo de deportes. Iniciarase desde a posición de suspensión pura, agarrando a barra coas palmas das mans núas, á fronte, e cos brazos totalmente estendidos. A flexión completa realizarase de maneira que o queixo asome por enriba da barra. Antes de iniciar outra nova flexión será necesario estender totalmente os brazos. Non se permite o balanceo do corpo ou a axuda con movementos das pernas. Contaranse soamente as flexións completas e realizadas correctamente. O número mínimo de flexións exixibles son: A.1.2.2. Suspensión en barra. Realizarase en ximnasio ou campo de deportes. O exercicio consiste en quedar, o maior tempo posible, na posición que se describe: brazos flexionados, agarrado/a coas palmas da man cara atrás, pernas completamente estendidas e sen tocar o chan, queixo situado por enriba da barra e sen ter contacto con ela. Os tempos mínimos (en segundos) exixidos para a superación da probas por tramos de idade son: A.1.3. Proba de potencia de tren inferior: salto horizontal. Realizarase en ximnasio ou campo de deportes, con chan horizontal e, coa superficie adecuada para efectuar a medición das marcas. O/a aspirante colocarase de pé detrás dunha liña sen pisala, cos pes separados, paralelos entre si e á mesma altura. Realizará un salto horizontal caendo cos dous pes ao chan. Medirase a distancia entre a liña de saída ata a marca do apoio de caída máis próximo á liña. As marcas mínimas (en centímetros) exixidas para a superación da proba por tramos de idade son: A.1.4. Proba de resistencia xeral: carreira de 1.000 metros lisos. Realizarase en pista de atletismo ou en calquera zona totalmente chá de terreo compacto. O/a aspirante colocarase na pista no lugar indicado. A saída realizarase en pé. Será eliminado o corredor que abandone a pista durante a carreira. As marcas máximas (en minutos) exixidas para a superación da proba por tramos de idade son: A.1.5. Proba de natación: 25 metros estilo libre. Realizarase nunha piscina que permita efectuar o percorrido sen facer viraxes. O/a aspirante poderá colocarse para a saída, ben sobre a plataforma, ben no bordo da piscina, ou ben no interior do vaso, debendo permanecer neste último caso en contacto co bordo da saída. Unha vez que se dea o sinal de saída, os/as aspirantes, ben en mergullo ou por impulsión sobre a parede, segundo a situación de partida adoptada, iniciarán a proba empregando calquera estilo para a súa progresión. As marcas máximas (en segundos) para a superación das probas por tramos de idade son: 2. Proba de avaliación de coñecementos. A proba de avaliación dos coñecementos dos/as aspirantes deberá amosar a preparación intelectual deles/as e o dominio dos contidos do temario que se inclúe a continuación. Consistirá na contestación por escrito dun cuestionario de 100 preguntas tipo test, con 4 alternativas de resposta cada unha, que serán propostas polo tribunal. Os/as aspirantes disporán dun tempo máximo de dúas horas para a súa realización. A proba cualificarase polo tribunal de cero a dez puntos, será preciso acadar cinco puntos como mínimo, para non quedar eliminado/a. A cualificación farase atendendo a seguinte fórmula: N=(A-F/3)/10. Sendo N= nota final da proba; A= preguntas acertadas; F= preguntas erradas ou non respondidas.1. O Estado. Concepto. Elementos. A división de poderes. Funcións. Organización do Estado español. Antecedentes constitucionais en España. A Constitución española de 1978. Estrutura e contido. A reforma da Constitución española. O Estado español como Estado social e democrático de dereito. Dereitos e deberes constitucionais; clasificación e diferenciación.2. Dereitos fundamentais e liberdades públicas I: dereito á vida e integridade. Liberdade ideolóxica, relixiosa e de culto. Dereito á liberdade e seguranza. Dereito á honra, á intimidade persoal e familiar e á propia imaxe. A inviolabilidade do domicilio e o segredo das comunicacións. A liberdade de residencia e de circulación. O dereito á liberdade de expresión recoñecido no artigo 20 da Constitución.3. Dereitos fundamentais e liberdades públicas II: dereito de reunión. Dereito de asociación. Dereito á participación nos asuntos públicos e ao acceso a funcións e cargos públicos. A tutela xudicial efectiva e a prohibición de indefensión. A imposición de condena ou sanción do artigo 25 da Constitución, sentido das penas e medidas de seguranza. Prohibición de tribunais de honra. O dereito á educación e á liberdade de ensino. Dereito á sindicación e á folga, especial referencia aos membros das forzas e corpos de seguranza. Dereito de petición.4. Dereitos e deberes dos cidadáns. Os principios reitores da política social e económica. As garantías dos dereitos e liberdades. Suspensión xeral e individual destes. O Defensor do Pobo.5. A Coroa. As Cortes Xerais. Estrutura e competencias. Procedemento de elaboración das leis. Formas de Goberno. O Goberno e a Administración. Relacións do Goberno coas Cortes Xerais. Funcións do Goberno.6. O Poder Xudicial. Principios constitucionais. Estrutura e organización do sistema xudicial español. O Tribunal Constitucional.7. Organización territorial de Estado. As comunidades autónomas. O Estatuto de autonomía de Galicia. Estrutura e disposicións xerais. Institucións: Parlamento. Presidente e Consello de Goberno. O Tribunal Superior de Xustiza de Galicia. O Valedor do Pobo.8. Relación da Xunta de Galicia coa Administración do Estado e con outras comunidades autónomas. Competencias da Comunidade Autónoma de Galicia. A reforma do Estatuto de autonomía para Galicia.9. O dereito administrativo. Fontes e xerarquía das normas.10. O acto administrativo. Concepto. Elementos. Clases. A validez dos actos administrativos; nulidade e anulabilidade. Notificación de actos administrativos. Cómputo de prazos. Recursos administrativos. Alzada e reposición; o recurso extraordinario de revisión.11. O procedemento administrativo. Concepto e principios xerais. Clases. Os interesados. A estrutura do procedemento administrativo.12. O réxime local español. Principios constitucionais e regulación xurídica. Tipos de entidades locais.13. O municipio. Concepto e elementos. Competencias municipais. A provincia: concepto, elementos e competencias. A organización e funcionamento do municipio. O Pleno. O alcalde. A Xunta de Goberno Local. Outros órganos municipais.14. Ordenanzas, regulamentos e bandos. Clases e procedemento de elaboración e aprobación.15. A licenza municipal. Tipos. Actividades sometidas a licenza. Tramitación.16. Función pública local. A súa organización. Adquisición e perda da condición de funcionario. Dereitos, deberes e incompatibilidades dos funcionarios. Situacións Administrativas.17. Lei orgánica de forzas e corpos de seguranza. Funcións da policía local.18. Lei de coordinación das policias locais de Galicia e normas de desenvolvemento. Réxime disciplinario: disposicións xerais e faltas disciplinarias.19. A actividade da policía local como policía administrativa I: consumo. Abastos. Mercados. Venda ambulante. Espectáculos e establecementos públicos.20. A actividade da policía local como policía administrativa II: urbanismo. Infraccións e sancións. A protección ambiental: prevención e calidade ambiental, residuos e disciplina ambiental.21. A Lei de emerxencias de Galicia.22. Delitos e faltas. Circunstancias modificativas da responsabilidade criminal. Persoas responsables: autores e cómplices. Graos de perfección do delito.23. Delitos cometidos con ocasión do exercicio dos dereitos fundamentais e das liberdades públicas garantidos pola Constitución. Delitos cometidos polos funcionarios públicos contra as garantías constitucionais.24. Delitos contra a Administración pública. Atentados contra a autoridade e os seus axentes. Desordes públicas.25. Homicidio e as súas formas. Faltas contra as persoas. Delitos e faltas contra o patrimonio e a orde socioeconómica.26. Delitos contra a seguranza viaria. Faltas cometidas con ocasión da circulación de vehículos de motor. Lesións e danos imprudentes.27. O atestado policial na Lei de axuizamento criminal. Concepto e estrutura.28. Detención: concepto, clases e supostos. Prazos de detención. Obrigas do funcionario que efectúa unha detención. Contido da asistencia letrada. Dereito do detido. Responsabilidades penais nas que pode incorrer o funcionario que efectúa unha detención. O procedemento de habeas corpus.29. Lei de seguranza viaria. Regulamentos de desenvolvemento. Estrutura e conceptos xerais.30. Normas xerais de circulación: lugar na vía, velocidade, prioridade de paso. Cambios de dirección e sentido. Adiantamentos. Parada e estacionamento. Vehículos e transportes especiais. Cinto e casco de seguranza.31. Circulación por zonas peonís. Comportamento en caso de emerxencia. Sinais de circulación. Clasificación e orde de prioridade.32. Procedemento sancionador por infraccións á normativa de circulación. Actuacións complementarias. Inmobilización e retirada de vehículos da vía pública. Carencia do seguro obrigatorio.33. Accidentes de circulación: definición, tipos e actuacións da policía local. Alcoholemia. Datos. A súa consideración segundo a normativa vixente. Procedemento de indagación do grao de impregnación alcohólica.34. Estrutura económica e social de Galicia: demografía, economía, servizos públicos, sociedade civil, novas tecnoloxías, patrimonio ecolóxico, social e cultural.35. Vida en sociedade. Proceso de socialización. Formación de grupos sociais e masas. Procesos de exclusión e inclusión social. A delincuencia: tipoloxías e modelos explicativos.36. Comunicación: elementos, redes, fluxos, obstáculos. Comunicación con superiores e subordinados. Equipos de traballo e atención á cidadanía.37. Minorías étnicas e culturais. Racismo e xenofobia. Actitude policial ante a sociedade intercultural.38. Igualdade de oportunidades de homes e mulleres en Galicia: conceptos básicos; socialización e igualdade; políticas públicas de igualdade de xénero. Violencia contra as mulleres: descrición, plans de erradicación e atención coordinada ás vítimas.39. A policía na sociedade democrática. O mandato constitucional. Valores que propugna a sociedade democrática. A dignidade da persoa. Sentido ético da prevención e a represión.40. Deontoloxía policial. Normas que a establecen. A policía como servizo público. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado.3.1. Test de intelixencia e de avaliación doutras aptitudes. Estas probas están dirixidas a determinar as actitudes e aptitudes persoais dos/as aspirantes e a súa adecuación ás funcións policiais que deberán desempeñar, comprobando que presentan un perfil psicolóxico axeitado. Terán que efectuarse e valorarse por persoal especialista. A cualificación será de apto/non apto. A.3.1. Proba de intelixencia. Realizarase unha valoración do nivel intelectual e doutras aptitudes específicas, explorando todos ou varios dos aspectos seguintes: intelixencia xeral, comprensión e fluidez verbal, comprensión de ordes, razoamento cognitivo, atención discriminativa e resistencia á fatiga intelectual. A.3.2. Proba de personalidade. As probas de personalidade orientaranse a avaliar os trazos da personalidade máis significativos e relevantes para o desempeño da función policial, así como o grao de adaptación persoal e social dos aspirantes. Así mesmo, deberá descartarse a existencia de síntomas ou trastornos psicopatolóxicos e/ou da personalidade. Exploraranse os aspectos que a continuación se relacionan: estabilidade emocional, autoconfianza, capacidade empática e interese polos demais, habilidades interpersoais, control axeitado da impulsividade, axuste persoal e social, capacidade de adaptación a normas, capacidade de afrontamento do estrés e motivación polo traballo policial. Os resultados obtidos nas probas deberán ser obxecto de contraste mediante a realización dunha proba individual, que consistirá na contestación a un cuestionario, formulado verbalmente, coa finalidade de valorar tamén o estado psicolóxico dos candidatos. Deste modo, aparte das características de personalidade sinaladas anteriormente, exploraranse ademais os seguintes aspectos: existencia de niveis disfuncionais de estrés ou de trastornos do estado de ánimo; problemas de saúde; consumo excesivo ou de risco de alcohol ou outros tóxicos e grao de medicación; expectativas respecto da función policial. A.4. Proba de recoñecemento médico. O recoñecemento médico será efectuado por facultativos especialistas e o seu fin é garantir que os/as aspirantes estean en condicións idóneas para o exercizo das funcións policiais propias do posto de traballo. Cualificarase como apto/non apto. Aos efectos da exclusión do/a aspirante, terase en conta o seguinte: 1. Obesidade-delgadeza. Obesidade ou delgadeza manifestas que dificulten ou incapaciten para o exercicio das funcións propias do cargo. Índice de masa corporal (IMC) non inferior a 18,5 nin superior a 29,9. Considerando o IMC como a relación resultante de dividir o peso da persoa expresado en quilos polo cadrado da estatura expresada en metros.2. Calquera enfermidade, padecemento ou alteración de carácter físico, psíquico ou sensorial, que a xuízo dos facultativos médicos, impida, limite ou dificulte o exercicio das funcións policiais. Para os diagnósticos establecidos neste anexo teranse en conta os criterios das sociedades médicas das especialidades correspondentes. As exclusións garantiranse coas probas complementarias necesarias para o diagnóstico. A.5. Proba de coñecemento da lingua galega. A proba de coñecemento da lingua galega estará dirixida á comprobación, por parte do tribunal, de que os aspirantes comprenden, falan e escriben correctamente o galego, someténdoos á proba ou probas que consideren máis adecuada/s. Esta proba será eliminatoria e cualificarase de cero a tres puntos, sendo preciso acadar unha puntuación de un con cinco puntos como mínimo para superala. Puntuación final dos aspirantes. Rematada a fase de oposición, a cada aspirante que a superase outorgaráselle a puntuación total acadada nesta fase, que será a suma das cualificacións obtidas na proba de coñecementos (referida ao temario) e na de coñecemento da lingua galega, que como máximo será de 13 puntos totais. Tendo en conta que, por tratarse dun concurso-oposición, a nota final do procedemento selectivo se deberá obter ponderando a puntuación obtida en cada unha das partes, correspondéndolle un 40% da dita nota á fase de concurso e un 60% á de oposición, a determinación desa nota final será a suma das notas parciais ponderadas do seguinte xeito: -Fase de concurso: á puntuación máxima (20 puntos) corresponderalle a nota ponderada máxima, que é de 4 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. -Fase de oposición: á puntuación máxima (13 puntos), corresponderalle a nota ponderada máxima, que é de 6 puntos. Para a determinación da nota ponderada de cada aspirante aplicarase a regra de tres simple, cun máximo de 3 decimais sen redondeo. Unha vez calculada a puntuación final de cada aspirante, elaborarase unha listaxe destes baseándose na súa puntuación e por orde decrecente, resultando aprobados aqueles que, tendo en conta o número de prazas, obtivesen as notas máis altas. A puntuación final se obterá sumándolle ao resultado da fase de oposición o resultado do concurso 10.1.- O aspirante será convocado para cada exercicio nun único chamamento e será excluído da oposición o que non compareza, agás nos casos debidamente xustificados libremente apreciados polo Tribunal. As razóns e as probas xustificativas formularanse dentro das 24 horas seguintes á celebración do exercicio ao que non comparezan e, de ser apreciadas polo Tribunal, causarían a suspensión inmediata dos exercicios pendentes ata que non fora examinado do anterior exercicio o/a aspirante interesado/a.10.2.- A actuación dos/as aspirantes naqueles exercicios que non poidan realizarse conxuntamente, realizarase por orde alfabética segundo a primeira letra do apelido, comezando pola letra que resulte do sorteo ao que se refire o artigo 9 do Regulamento de selección de persoal da Comunidade Autónoma de Galicia, do 20 de marzo de 1991.10.3.- Unha vez comezadas as probas selectivas non será obrigatoria a publicación dos sucesivos exercicios no Boletín Oficial da Provincia, senón que será suficiente coa súa exposición no Taboleiro de Edictos e na páxina web do Concello de Sada, onde se expoñerán tamén as cualificacións dos/as aspirantes aprobados/as en cada unha das probas.11.1.- Rematadas as probas, o Tribunal expoñerá no Taboleiro de Edictos do Concello de Sada e na páxina web municipal a relación de aprobados/as por orde decrecente de puntuación, que non poderá superar ao número de prazas convocadas.12.2.- No prazo de 30 días naturais, a contar desde o día seguinte a aquel no que se fixeran públicas as listas, as/os opositores/as aprobadas/os deberán presentar no departamento de persoal do Concello de Sada a seguinte documentación: a) Certificado de nacemento expedido polo Rexistro Civil correspondente. b) Fotocopia compulsada da titulación e carné de conducir co obxecto de cotexar coas fotocopias xa presentadas. Se estes documentos estiveran expedidos despois da data de remate do prazo de presentación das solicitudes de admisión ás probas selectivas, deberán xustificar debidamente o momento de remate dos estudios correspondentes. c) Declaración xurada de que non foi separado/a mediante expediente disciplinario do servizo de ningunha Administración Pública, nin atoparse inhabilitado/a para o exercicio de funcións públicas. d) Declaración xurada de non atoparse incurso en ningunha causa de incapacidade e incompatibilidade de conformidade coa lexislación vixente e referida ao momento da súa toma de posesión. Unha vez presentada a documentación, os/as aspirantes propostos/as polo Tribunal serán nomeados funcionarios/as en prácticas debendo superar o curso obrigatorio de formación teórico-práctica na Academia Galega de Seguridade, nas condicións que regulamentariamente se determinan. Durante o período de permanencia no curso de formación na Academia Galega de Seguridade, os/as aspirantes percibirán con cargo ao orzamento da Corporación as retribucións que a normativa vixente establece para os funcionarios en prácticas. O nomeamento como funcionarios/as de carreira producirase logo de superar o curso de formación citado. Sada, 21 de agosto de 2012 O Alcalde, Asdo.: Ernesto Anido Varela